recursal/SuperWikiNEXT-32B huggingface dataset:
**ระบบประมวลผลข้อมูล** หรือ data processing

เทคนิคของการประมวลผลข้อมูลในแต่ละระบบจะมีมากหรือน้อยนั้น ขึ้นอยู่กับชนิดของโปรแกรมประยุกต์(application)และสภาพแวดล้อมการปฏิบัติการ (environment)

ส่วนใหญ่ กิจกรรม หรือ การปฏิบัติการที่เกี่ยวข้องกับการประมวลผลข้อมูลภายในองค์กรหนึ่งๆ จะถูกปฏิบัติการโดยเป็นไปตามขั้นตอนของลำดับชั้นในการจัดการภายในองค์กร และ บนพื้นฐานของโปรแกรมประยุกต์ที่ถูกออกแบบมาใช้งานภายในองค์กรนั้นๆ เช่น ระบบการจัดการคลังสินค้า ระบบการวางแผนควบคุมการผลิต รวมถึง งานออฟฟิต ต่างๆ เช่น การบัญชี, การขาย, บัญชีการเงิน หรือ แม้แต่ ระบบสารสนเทศนักศึกษา เป็นต้น

ระบบการประมวลผลข้อมูลเพื่อให้ได้ output ใดๆ นั้น อาจเป็นไปได้ว่า ข้อมูล input ที่ได้รับอาจถูกนำมาจากแหล่งทรัพยากรจากโปรแกรมประยุกต์ที่แตกต่างกันไป 

ทั้งนี้ขึ้นอยู่กับขอบเขตของการใช้งานในโปรแกรมประยุกต์นั้นๆ สภาพแวดล้อม และ ความต้องการข้อมูลใดๆ เพื่อใช้ในด้านบริหารจัดการ ต่างๆ 
วิธีการประมวลผลข้อมูลโดยทั่วไป จะแบ่งออกได้อย่างชัดเจน สองวิธี 

* การประมวลผลข้อมูลจากส่วนกลาง Centralized data processing
* การประมวลผลข้อมูลแบบระบบกระจาย Decentralized data processing

ระบบการประมวลผลแบบส่วนกลาง หรือ CENTRALISED DATA PROCESSING SYSTEM
อัตราเพิ่มจำนวนของการใช้งานระบบคอมพิวเตอร์ ที่เกี่ยวข้องกับการประมวลผลข้อมูล ที่มีแนวโน้มเพิ่มขึ้น และแนวโน้มของการบริหารจัดการข้อมูลดังกล่าวด้วยระบบส่วนกลางที่เพิ่มขึ้นเช่นกัน 
แต่มีหลายตัวอย่างให้เห็น ว่าการจัดการประมวลผลข้อมูลที่มีขนาดใหญ่สามารถทำให้สำเร็จลุล่วงได้ จากการจ้างผู้ให้บริการภายนอกองค์กรที่มีประสบการณ์ และ สามารถปฏิบัติการได้รวดเร็วกว่า ประมวลผลข้อมูลที่ต้องการได้อย่างรวดเร็วเช่นกัน 

ระบบประมวลผลข้อมูลแบบกระจาย หรือ DECENTRALISED DATA PROCESSING SYSTEM
เป็นระบบการประมวลผลที่เกิดจากการแบ่งการทำงานให้กับคอมพิวเตอร์ต่างๆ ภายในองค์กร หรือ เครือข่าย เดียวกัน 
โดย แต่ละหน่วยงานหรือ แต่ละคอมพิวเตอร์ สามารถจัดการเครื่องคอมพิวเตอร์ของตัวเอง และไม่ต้องมีปฏิสัมพันธ์กับหน่วยงานอื่นใดแผนกหรือหน่วยงาน
ระบบนี้ เหมาะสำหรับรูปแบบการบริหารจัดการองค์กรแบบกระจายอำนาจที่หน่วยงานต่างๆมีอิสระในการจัดการข้อมูล

1. ↑  ดุลยา), สดใส (2010-06-05). "เทคโนโลยีการประมวลผลแบบกระจาย (Distributed Computing)". *ระบบคลังความรู้ SciMath*.
บทความนี้เกี่ยวกับละครโทรทัศน์ที่ออกอากาศในปี พ.ศ. 2540 สำหรับละครโทรทัศน์ที่ออกอากาศชุดแรก ดูที่ 8 เทพอสูรมังกรฟ้า (ละครโทรทัศน์ พ.ศ. 2525) สำหรับความหมายอื่น ดูที่ 8 เทพอสูรมังกรฟ้า (แก้ความกำกวม)

**8 เทพอสูรมังกรฟ้า** (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2540 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย เฉิน ฮ่าวหมิน, ฝาน เส้าหวง, หวง เย่อหัว ออกอากาศทางช่อง TVB ในจีน

ถึงแม้ว่าในปีที่ออกฉาย 8 เทพอสูรมังกรฟ้า 1997 จะได้รับความนิยมเป็นอย่างดีในจีนแผ่นดินใหญ่และหวงเย่อหัวก็ได้รับคำชื่นชมในบท เฉียวฟง เป็นอย่างมาก

แต่ในเกาะฮ่องกง ผลตอบรับจากผู้ชมกลับได้เรตติ้งในระดับปานกลางเท่านั้น คือ เรตติ้งเฉลี่ยต่อตอน 33% และทำเรตติ้งสูงสุดได้ 38%

จนกระทั่งหลายปีผ่านไป ชาวฮ่องกง กลับยกย่องว่าละครเรื่อง 8 เทพอสูรมังกรฟ้า (1997) เป็นนวนิยายรีเมคของกิมย้งเพียงเรื่องเดียวในยุค 90s ที่ดีกว่าเวอร์ชันเก่าในยุค 80s คือ 8 เทพอสูรมังกรฟ้า (1982) และกลายเป็นตำนานเวอร์ชันฮ่องกงที่ถูกยกย่องว่าประสบความสำเร็จ(ด้านเรตติ้งความนิยม)ในจีนมากที่สุด

เนื้อเรื่องย่อ
--------------

เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ

นักแสดง
-------

* หวง เย่อหัว รับบท เฉียวฟง หรือ เซียวฟง
* เฉิน ฮ่าวหมิน รับบท ต้วนอี้
* ฝาน เส้าหวง รับบท ซิจุ๊
* เฉิง กัวเกียง รับบท มัก หยุงฟัก

ความสำเร็จ
----------

### ในฮ่องกง

8 เทพอสูรมังกรฟ้า 1997 กลายเป็นละครของกิมย้งในยุค 90 เพียงเรื่องเดียว ที่มีเรตติ้งสูงกว่า ละครเรื่องเดียวกันในยุค 80 คือเรื่อง 8 เทพอสูรมังกรฟ้า 1982

ส่วนละครของ กิมย้ง เรื่องอื่น ๆ ในยุค 90 เช่น มังกรหยก ภาค 1(1994) , มังกรหยก ภาค 2 (1995) เรตติ้งแพ้ มังกรหยก ภาค 1 และ 2 ในยุค 80

ทำให้ละครเรื่อง 8 เทพอสูรมังกรฟ้าเวอร์ชันนี้ ได้รับความสำเร็จและหวงเย่อหัว ก็ได้รับการยกย่องอย่างสูงในเวลาต่อมา

### ในจีน

แหล่งข้อมูลอื่น
---------------

* (จีน) *Demi-Gods and Semi-Devils (2003 version)* on Baidu Baike
**ณัฐวุฒิ แสนยะบุตร** (เกิด 28 สิงหาคม พ.ศ. 2539) ชื่อเล่น **ด้งเด้ง** เป็นนักแสดงชาวไทย เป็นที่รู้จักจากบทบาท "จาลอด" ในจักรวาลภาพยนตร์ไทบ้าน เดอะซีรีส์ เคยได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 27 สาขานักแสดงนำชายยอดเยี่ยม

ประวัติ
-------

ณัฐวุฒิ แสนยะบุตร เกิดเมื่อวันที่ 28 สิงหาคม พ.ศ. 2539 ที่จังหวัดร้อยเอ็ด มีชื่อเล่นว่า "ด้งเด้ง" จบการศึกษาชั้นมัธยมศึกษาตอนปลายจากโรงเรียนร้อยเอ็ดวิทยาลัย และศึกษาต่อที่คณะสถาปัตยกรรมศาสตร์ ผังเมืองและนฤมิตศิลป์ มหาวิทยาลัยมหาสารคาม

เข้าสู่วงการบันเทิง
-------------------

ณัฐวุฒิ แสนยะบุตร ได้สมัครเข้าคัดเลือกตัวนักแสดงในภาพยนตร์เรื่อง *ไทบ้าน เดอะซีรีส์* ขณะเรียนอยู่ที่มหาวิทยาลัยมหาสารคาม และได้รับบท จาลอด ตัวละครหลักของเรื่องในปี พ.ศ. 2560 จากบทบาทดังกล่าวทำให้เขาเป็นที่รู้จักในวงการบันเทิงรวมทั้งได้รับการเสนอชื่อให้เข้าชิงรางวัลภาพยนตร์แห่งชาติ สุพรรณหงส์ ครั้งที่ 27 สาขานักแสดงนำชายยอดเยี่ยม และได้รับบทจาลอดในจักรวาลภาพยนตร์ไทบ้านภาคต่อๆมา ได้แก่ *ไทบ้าน เดอะซีรีส์ 2.1* (พ.ศ. 2561), *ไทบ้าน เดอะซีรีส์ 2.2* (พ.ศ. 2561), *ไทบ้าน x BNK48 จากใจผู้สาวคนนี้* (พ.ศ. 2563), *หมอปลาวาฬ* (พ.ศ. 2565) และ *สัปเหร่อ* (พ.ศ. 2566)

ผลงานการแสดง
------------

### ภาพยนตร์

| ปี | เรื่อง | บท | หมายเหตุ |
| --- | --- | --- | --- |
| 2560 | *ไทบ้าน เดอะซีรีส์* | จาลอด |  |
| 2561 | *ไทบ้าน เดอะซีรีส์ 2.1* |  |
| *ไทบ้าน เดอะซีรีส์ 2.2* |  |
| 2563 | *ไทบ้าน x BNK48 จากใจผู้สาวคนนี้* |  |
| 2565 | *หมอปลาวาฬ* |  |
| 2566 | เซียนหรั่ง เดอะมูฟวี่ | ด้งเด้ง |  |
| *สัปเหร่อ* | จาลอด |  |
|

อ้างอิง
-------

1. ↑  "เปิดโผรายชื่อผู้เข้าชิงรางวัลสุพรรณหงส์ ครั้งที่ 27 ประจำปี 2560". *sanook.com*. 2018-02-12.`{{cite web}}`: CS1 maint: url-status (ลิงก์)
2. ↑  "ประวัติ ด้งเด้ง ณัฐวุฒิ แสนยะบุตร นักแสดงหนัง สัปเหร่อ". *entertainment.trueid.net*. 2023-10-16.`{{cite web}}`: CS1 maint: url-status (ลิงก์)
**1303 ห้องผีเฮี้ยน** (อังกฤษ: Apartment 1303; ญี่ปุ่น: 1303号室) เป็นภาพยนตร์ญี่ปุ่นออกฉายในปี ค.ศ. 2007 เป็นภาพยนตร์แนวสยองขวัญ

เรื่องย่อ
---------

ห้องหมายเลข 1303 คือห้องพักสีขาวโปร่งสวยสะอาดที่มีม่านสีขาวปลิวพลิ้วตามแรงลม วิวจากระเบียงมองดูสวยงาม ทว่า...หญิงสาวคนแล้วคนเล่าที่เช่าห้องนี้ล้วนกระโดดลงมาจากระเบียงฆ่าตัวตายอย่างเป็นปริศนา และมันกำลังจะเกิดขึ้นอีก!

ซะยะกะ มิโดริกะวะ คือผู้เช่ารายใหม่ของห้อง 1303 มะริโกะ น้องสาวของเธอภูมิใจในตัวพี่มากที่สามารถหาเงินเช่าอพาร์ทเมนท์อยู่เองได้ แฟนหนุ่มของซะยะโกะ และเพื่อน ๆ มาเลี้ยงฉลองห้องใหม่ให้เธอ แต่เมื่อซะยะโกะเดินเข้าไปในห้องนอน พลังบางอย่างก็ดึงเธอเข้าไปที่ตู้เสื้อผ้า และเมื่อกลับออกมา ซะยะโกะก็มีท่าทีประหลาด ดวงตาเลื่อนลอย ทันใดนั้นโดยไม่มีใครคาดคิด เธอก็วิ่งตรงไปยังระเบียงและกระโดดลงไป ทิ้งให้เพื่อนในห้องยืนตะลึงด้วยความช็อค

ที่งานศพ ไม่มีใครเชื่อว่าซะยะโกะจะฆ่าตัวตาย โดยเฉพาะมะริโกะ เพราะเธอรู้ว่าพี่สาวกำลังมีความสุขและวางแผนอนาคตไว้มากมาย มะริโกะเข้าไปที่ห้อง 1303 เพื่อเก็บของของพี่สาวและรู้สึกได้ในทันทีว่ามีบางอย่างอาศัยอยู่ในห้องนี้ มะริโกะเริ่มสืบประวัติของห้องนี้ และได้ค้นพบความจริงสุดสะพรึงเกี่ยวกับแม่ลูกคู่หนึ่งที่เป็นต้นตอของอาถรรพ์ มะริโกะตัดสินใจหาทางหยุดคำสาปนี้ให้ได้ เพราะเธอรู้ว่าหากไม่มีใครหยุดมัน ชีวิตของหญิงสาวอีกมากจะต้องสังเวยให้กับห้องสยองห้องนี้

งานสร้างและการเข้าฉาย
---------------------

*Apartment 1303* เป็นภาพยนตร์ผีญี่ปุ่น ที่สร้างจาก *Ju-on* (*ผีดุ*) ภาพยนตร์ชุดที่ประสบความสำเร็จอย่างมากก่อนหน้านั้น โดยภาพยนตร์ถ่ายทำกันที่เมืองฮะมะมะสึ จังหวัดชิซุโอะกะ และเข้าฉายครั้งแรรกในวันที่ 8 กุมภาพันธ์ ค.ศ. 2007 ที่งานยูโรเปียนฟิล์มมาร์เก็ต ประเทศเยอรมนี

นอกจากนี้แล้วในปี ค.ศ. 2012 ภาพยนตร์ได้ถูกบริษัทผู้สร้างของสหรัฐอเมริกาและแคนาดาซื้อลิขสิทธิ์ไปสร้างใหม่ ในชื่อ *Apartment 1303 3D*

อ้างอิง
-------

1. ↑  "APARTMENT 1303 – Sex Gore Mutants". คลังข้อมูลเก่าเก็บจากแหล่งเดิมเมื่อ 2010-07-02. สืบค้นเมื่อ 2015-08-22.
2. ↑  Apartment 1303 (Japan, 2007)
3. ↑  Barton, Steve (8 November 2011). "Apartment 1303 Officially Begins Production". *Dread Central*. สืบค้นเมื่อ 18 May 2014.

แหล่งข้อมูลอื่น
---------------

* Imdb
* สยามโซน
***เมอร์เดกา*** (*merdeka*) เป็นคำในภาษาอินโดนีเซียและภาษามลายู แปลว่า "เอกราช" หรือ "เสรี" แผลงมาจากคำในภาษาสันสกฤตว่า *มหรรทธิกะ* (महर्द्धिक) ซึ่งแปลว่า "ร่ำรวย", "รุ่งเรือง" หรือ "มีอำนาจ" ในกลุ่มเกาะมลายูยังใช้คำนี้เรียกทาสที่ได้รับการปลดปล่อยให้เป็นไทแล้ว

คำว่า *มาร์ไดเกอร์* (*Mardijker*) เป็นคำในภาษาดัตช์ซึ่งเพี้ยนมาจากคำในภาษาโปรตุเกสซึ่งมีรากศัพท์มาจากคำสันสกฤตเดียวกัน ใช้เรียกอดีตทาสของโปรตุเกสและเนเธอร์แลนด์ที่มาจากอินเดียและอยู่ในหมู่เกาะอินเดียตะวันออก ดังนั้น ความหมายว่า "เสรี" ของคำว่า *เมอร์เดกา* ในภาษามลายูจึงมีที่มาจากคำนี้ มาร์ไดเกอร์คือทาสที่เคยนับถือคริสต์นิกายคาทอลิกและถูกนำตัวมาจากอินเดียและหมู่เกาะอินเดียตะวันออกซึ่งจะได้รับการปลดปล่อยเป็นไทหากละทิ้งคาทอลิกและหันมานับถือคริสตจักรปฏิรูปดัตช์แทน

คำนี้มีความสำคัญมากในสมัยขบวนการต่อต้านการล่าอาณานิคมและขบวนเรียกร้องเอกราชในอินโดนีเซีย, มาลายา และสิงคโปร์ซึ่งต้องการเป็นอิสระจากเนเธอร์แลนด์และสหราชอาณาจักร บนเกาะมินดาเนาทางตอนใต้ของฟิลิปปินส์ กลุ่มชนโมโร (Moro) ซึ่งเป็นหนึ่งในกลุ่มชาติพันธุ์และภาษาเมราเนา (Meranaw), มากินดาเนา (Maguindanaw) และอีรานุน (Iranun) ก็ใช้คำว่า *มาราเดกา* (*maradeka*) ในความหมายว่า "เสรีภาพ" หรือ "การปลดปล่อย" กลุ่มการเมืองกลุ่มหนึ่งที่นั่นก็มีชื่อเรียกว่ามาราเดกา

ในภาษาตากาล็อกมีคำว่า *มาฮาร์ลีกา* (*maharlika*) ซึ่งมีรากศัพท์สันสกฤตเช่นเดียวกับคำว่า *เมอร์เดกา* ในภาษามลายู และหมายถึงทาสที่ได้รับการปลดปล่อยในระบบสังคมดั้งเดิมของฟิลิปปินส์

อ้างอิง
-------

1. ↑  "Mardijker". คลังข้อมูลเก่าเก็บจากแหล่งเดิมเมื่อ 2014-07-21. สืบค้นเมื่อ 2020-02-04.
2. ↑  Scott, William Henry (1992). *Looking for the Prehispanic Filipino and Other Essays in the Philippine History*. Quezon City: New Day Publishers. ISBN 971-10-0524-7.
**สวัสดิการ** (welfare) หรือ **สวัสดิการสังคม** (social welfare) คือการสนับสนุนจากรัฐบาลประเภทหนึ่งที่มีจุดมุ่งหมายเพื่อสร้างความมั่นใจว่าสมาชิกของสังคมจะสามารถได้รับ ความต้องการขั้นพื้นฐานของมนุษย์ เช่น อาหารและที่พักพิง ส่วนคำว่า **ประกันสังคม** อาจมีความหมายเหมือนกันกับสวัสดิการ หรือหมายถึงโครงการประกันสังคม ที่ให้การสนับสนุนเฉพาะผู้ที่จ่ายเงินมาก่อนแล้วเท่านั้น (เช่น ระบบบำนาญ) ซึ่งตรงข้ามกับโครงการ *ช่วยเหลือทางสังคม* ที่ให้การสนับสนุนด้านความต้องการพื้นฐานเพียงอย่างเดียว (เช่น สิทธิประโยชน์ด้านทุพพลภาพ)  องค์การแรงงานระหว่างประเทศ ให้คำนิยามประกันสังคมว่าครอบคลุมถึง การสนับสนุนผู้สูงวัย การสนับสนุนการดูแลเด็ก การรักษาพยาบาล การลาเพื่อเลี้ยงดูบุตรและการลาป่วย สวัสดิการ การว่างงานและทุพพลภาพ และการสนับสนุนผู้ประสบอาการบาดเจ็บจากการทำงาน

ในความหมายที่กว้างกว่านี้ สวัสดิการยังอาจรวมถึงความพยายามในการจัดให้มีระดับพื้นฐานด้านความเป็นอยู่ที่ดีขึ้นผ่าน *บริการทางสังคม* ที่ได้รับเงินสนับสนุน เช่น การดูแลสุขภาพ การศึกษา โครงสร้างพื้นฐาน การฝึกอาชีพ และการเคหะสาธารณะ ในรัฐสวัสดิการ รัฐจะรับผิดชอบด้านสุขภาพ การศึกษา โครงสร้างพื้นฐาน และสวัสดิการของสังคม โดยจัดให้มีบริการทางสังคมต่าง ๆ

อ้างอิง
-------

1. ↑  "Social welfare program". *Encyclopedia Britannica* (ภาษาอังกฤษ).
2. ↑  David S. Weissbrodt; Connie de la Vega (2007). *International Human Rights Law: An Introduction*. University of Pennsylvania Press. p. 130. ISBN 978-0-8122-4032-0.
3. ↑  Walker, Robert (1 November 2004). *Social Security And Welfare: Concepts And Comparisons: Concepts and Comparisons*. McGraw-Hill Education (UK). p. 4. ISBN 978-0-335-20934-7.
4. ↑  "International Labour Standards on Social security". *International Labour Organization* (ภาษาอังกฤษ).
5. ↑  Frans Pennings (1 January 2006). *Between Soft and Hard Law: The Impact of International Social Security Standards on National Social Security Law*. Kluwer Law International B.V. pp. 32–41. ISBN 978-90-411-2491-3.
6. ↑  J. C. Vrooman (2009). *Rules of Relief: Institutions of Social Security, and Their Impact* (PDF). Netherlands Institute for Social Research, SCP. pp. 111–126.
7. 1 2  *The New Fontana Dictionary of Modern Thought* Third Edition (1999), Allan Bullock and Stephen Trombley Eds. p. 919.
**อีธาน นวาเนรี** (อังกฤษ: Ethan Nwanery; เกิด 15 มีนาคม 2007) เป็นนักฟุตบอลชาวอังกฤษที่เล่นเป็นกองกลางให้กับสโมสรในศึกพรีเมียร์ลีกอย่างอาร์เซนอล

เขาประเดิมสนามในศึกพรีเมียร์ลีกนัดที่เจอกับเบรนต์ฟอร์ดเมื่อวันที่ 18 กันยายน ค.ศ. 2022 ทำให้เขากลายเป็นผู้เล่นอาร์เซนอลที่อายุน้อยที่สุดและเป็นผู้เล่นที่อายุน้อยที่สุดที่ปรากฏตัวในลีกสูงสุดของฟุตบอลอังกฤษ

ชีวิตในวัยเด็ก
--------------

อีธาน นวาเนรี เกิดเมื่อวันที่ 21 มีนาคม ค.ศ. 2007

อาชีพ
-----

นวาเนรีเข้าร่วมศูนย์ฝึกเยาวชนของอาร์เซนอล เมื่ออายุ 9 ขวบ พออายุ 14 ปีเขาเล่นให้กับทีมชุด ยู-18 แล้ว ส่วนใหญ่เขาเล่นเป็นกองกลาง

นวาเนรีเริ่มต้นฤดูกาล 2022–23 โดยเล่นให้กับทีมอาร์เซนอล รุ่น ยู-18 แต่ฟอร์มของเขาทำให้เขาขึ้นสู่ทีมอาร์เซนอล รุ่น ยู-21 เขาร่วมทีมชุดใหญ่ของอาร์เซนอลเพื่อฝึกซ้อมในเดือนกันยายน และลงเล่นในพรีเมียร์ลีกให้กับทีมชุดใหญ่ของอาร์เซนอลในวันที่ 18 กันยายนในเกมที่พบกับเบรนต์ฟอร์ด และเป็นหนึ่งในผู้เล่นสำรองของอาร์เซนอลในวันแข่งขัน ออกจากม้านั่งสำรองเพื่อลงมาแทนฟาบิโอ วิเอร่าในนาทีที่ 2 ของช่วงทดเวลาบาดเจ็บครึ่งหลัง การปรากฏตัวของเขาในวัย 15 ปี 181 วันทำให้เขากลายเป็นผู้เล่นที่อายุน้อยที่สุดที่ลงเล่นในพรีเมียร์ลีก ทำลายสถิติก่อนหน้านี้ของ ฮาร์วีย์ เอลเลียต ที่ลงเล่นให้กับฟูลัมเมื่ออายุ 16 ปี 30 วัน และยังทำลายสถิติตลอดกาลบนลีกสูงสุดของอังกฤษตั้งแต่เดือนสิงหาคม ค.ศ. 1964 ของ ดีเร็ก ฟอร์สเตอร์ อดีตผู้รักษาประตูของซันเดอร์แลนด์ ที่ทำไว้ด้วยวัย 15 ปี 185 วัน เขายังกลายเป็นผู้เล่นที่อายุน้อยที่สุดของอาร์เซนอล ในทุกการแข่งขัน โดยทำลายสถิติก่อนหน้าของ เชส ฟาเบรกาส ในวัย 16 ปี 177 วันในศึกลีกคัพ ฤดูกาล 2003–04

รูปแบบการเล่น
-------------

นวาเนรีได้รับการนิยามว่าเป็น "หมายเลข 10" ที่เล่นด้วยไหวพริบ แต่ยังสามารถครองบอลได้ดี และมีความสามารถหลากหลายในการเล่นปีกและกองกลาง

ชีวิตส่วนตัว
------------

นวาเนรีเข้าเรียนที่ St John's Senior School ใน Enfield

อ้างอิง
-------

1. ↑  "Arsenal return to top spot as Fábio Vieira strike seals win at Brentford". *theguardian.com*. สืบค้นเมื่อ 18 September 2022.
2. 1 2  "Ethan Nwaneri: Arsenal's 15-year-old becomes youngest top-flight player". *thetimes.co.uk*. สืบค้นเมื่อ 18 September 2022.
3. ↑  "E. Nwaneri: Summary". *Soccerway*. Perform Group. สืบค้นเมื่อ 18 September 2022.
4. ↑  "Ethan Nwaneri - 14yo turning heads at arsenal wows Arteta with wonder goal". *owngoalnigeria.com*.
5. ↑  "UNBELIEVABLE" 15-YEAR-OLD WILL JOIN ARSENAL UNDER-21 SIDE FOR TODAY'S GAME". *hitc.com*. สืบค้นเมื่อ 18 September 2022.[*ลิงก์เสีย*]
6. ↑  "Mikel Arteta calls 15-year-old up to first-team training". *dailycannon.com*.
7. ↑  "Ethan Nwaneri: Arsenal schoolboy, 15, on bench for Premier League game with Brentford". *BBC Sport*. สืบค้นเมื่อ 18 September 2022.
8. ↑  "Arsenal name 15-year-old Ethan Nwaneri on bench to face Brentford and could smash Premier League records with debut – but wasn't born when the Gunners reached Champions League final". *Talksport.com*. สืบค้นเมื่อ 18 September 2022.
9. ↑  "Arsenal's Ethan Nwaneri becomes youngest EPL player at 15". *washingtonpost.com*. สืบค้นเมื่อ 18 September 2022.
10. ↑  "Who is Ethan Nwaneri? The 15-year-old Arsenal wonderkid on the bench for Brentford clash". *Goal.com*. สืบค้นเมื่อ 18 September 2022.
11. ↑  "Why did Arsenal give Nwaneri record-breaking debut? Arteta explains 'gut feeling'". *Goal.com*.
**รถไฟเร็วเขตเมืองมิวนิก** หรือ **เอ็ส-บาน มึนเชิน** (เยอรมัน: *S-Bahn München*) เป็นระบบขนส่งมวลชนระบบรางไฟฟ้าในเมืองมิวนิก ประเทศเยอรมนี มีลักษณะเป็นทั้งระบบขนส่งมวลชนเร็วและรถไฟชานเมือง ดำเนินงานโดย "เอ็ส-บานมึนเชิน" บริษัทลูกของ เดเบ เรกีโอ ไบเอิร์น (DB Regio Bayern) ซึ่งเป็นบริษัทลูกของการรถไฟเยอรมัน (Deutsche Bahn) นอกจากนี้ยังเข้าร่วม "สมาคมอัตราโดยสารและขนส่งมิวนิก" (Münchner Verkehrs- und Tarifverbund ย่อว่า MVV) และเชื่อมต่อกับระบบรถไฟใต้ดินมิวนิกที่ดำเนินงานโดยบริษัทท้องถิ่น

"เอ็ส-บานมึนเชิน" ก่อตั้งเมื่อวันที่ 28 พฤษภาคม ค.ศ. 1972 เป็นส่วนหนึ่งของความพยายามในการจัดหาระบบขนส่งที่เหมาะสมและเพียงพอเพื่อรองรับงานกีฬาโอลิมปิกฤดูร้อน 1972 ที่มิวนิกได้เป็นเจ้าภาพ ด้วยการเชื่อมระบบรถไฟชานเมืองที่มีอยู่เข้าด้วยกันโดยการสร้างอุโมงค์รถไฟใต้เขตเมืองเก่า จากสถานีรถไฟหลักมิวนิก (München Haupfbahnhof) ถึงสถานีมิวนิกตะวันออก (München Ostbahnhof) ซึ่งเชื่อมระบบรถไฟชานเมืองทั้งสองฝั่งที่แต่เดิมแบ่งเป็นฝั่งตะวันออกและตะวันตก

เส้นทาง
-------

รถไฟเร็วเขตเมืองมิวนิกมีทั้งหมด 8 สาย ให้บริการพื้นที่เมืองมิวนิกชั้นในในลักษณะที่ทุกสายใช้รางคู่เพียงหนึ่งเส้นทางหรือเรียกว่า "Stammstrecke" (เส้นทางแกนหลัก) ในภาษาเยอรมัน ผ่านสถานีสำคัญต่าง ๆ กลางเมือง รับผู้โดยสารจากระบบรถไฟฟ้าใต้ดินและขนส่งมวลชนอื่น ๆ และแยกเส้นทางออกเป็นแต่ละสายเมื่อออกพื้นที่ชานเมืองและชนบทใกล้มิวนิก รถไฟเร็วเขตเมืองมิวนิกให้บริการด้วยความถี่หลัก 20 นาทีต่อขบวน บางเส้นทางให้บริการด้วยความถี่ 30-60 นาทีต่อขบวน ส่วนในชั่วโมงเร่งด่วนสามารถเพิ่มความถี่จาก 20 นาทีเป็น 10 นาทีต่อขบวนได้โดยการเพิ่มขบวนรถ เส้นทางทั้ง 8 สายแสดงหมายเลขและสถานีปลายทางทั้งสองฝั่ง ดังนี้

|  |  |
| --- | --- |
| S1 | ไฟรซิง / เทอร์มินัลสนามบินมิวนิก (ท่าอากาศยานมิวนิก) — น็อยฟาร์น — ล็อยช์เทินแบร์กริง |
| S2 | เพเทอร์สเฮาเซิน / อัลโทมึนสเตอร์ — ดาเคา — แอร์ดิง |
| S3 | มัมเมินด็อร์ฟ — ฮ็อลส์เคียร์เชิน |
| S4 | เก็ลเทินด็อร์ฟ — เอเบอร์สแบร์ค |
| S6 | ทูทซิง — เอเบอร์สแบร์ค |
| S7 | ว็อลฟราทส์เฮาเซิน — คร็อยซ์ชตราเซอ |
| S8 | แฮร์ชิง — เทอร์มินัลสนามบินมิวนิก (ท่าอากาศยานมิวนิก) |
| S20 | พาซิง — เฮิลรีเกิลส์คร็อยท์ |

สถานี
-----

ปัจจุบันมีสถานีที่ให้บริการรถไฟเร็วเขตเมืองมิวนิกทั้งสิ้น 149 สถานี โดยอยู่ในเมืองมิวนิก 41 สถานี และสถานีที่เหลือกระจายอยู่ในพื้นที่ 10 อำเภอ (Landkreis) รอบมิวนิก เป็นสถานีใต้ดินทั้งสิ้น 8 สถานี ในจำนวนดังกล่าวอยู่ในเส้นทางแกนหลัก 5 สถานีและอีก 3 สถานีอยู่ในสาย S8

อ้างอิง
-------

1. ↑  "Bahnhof Freiham". สืบค้นเมื่อ 2019-02-20.
2. ↑  "Daten zur S-Bahn München". คลังข้อมูลเก่าเก็บจากแหล่งเดิมเมื่อ 2019-05-06. สืบค้นเมื่อ 2019-09-10.
3. ↑  Marco Völklein (2016-01-25). *Vorbild Flughafen*. Süddeutsche Zeitung. p. 39. ISSN 0174-4917.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **รถไฟเร็วเขตเมืองมิวนิก**

* เว็บไซต์อย่างเป็นทางการ: S-Bahn München GmbH (เยอรมัน)

| * ด
* ค
* ก
รถไฟฟ้าเร็วเขตเมืองในประเทศเยอรมนี |
| --- |
| 
* เบอร์ลิน
* เบรเมิน
* เดรสเดิน
* ไฟรบวร์ค
* ฮัมบวร์ค
* ฮันโนเฟอร์
* คาลส์รูเออ
* เยอรมนีกลาง
* มิทเทิลเอ็ลเบอ
* มิวนิก
* เนือร์นแบร์ก
* อ็อฟเฟินบวร์ค
* ไรน์-ไมน์
* ไรน์-เน็คคาร์
* ไรน์-รูห์ร
* รอสทอค
* ชตุทท์การ์ท

 | S-Bahn Logo |
**เฮ่อ หลง** (จีนตัวย่อ: 贺龙; จีนตัวเต็ม: 賀龍; พินอิน: *Hè Lóng*; เวด-ไจลส์: *Ho Lung*; 22 มีนาคม พ.ศ. 2439 – 9 มิถุนายน พ.ศ. 2512) เป็นนักปฏิวัติคอมมิวนิสต์ชาวจีน และเป็นหนึ่งในสิบจอมพลของกองทัพปลดปล่อยประชาชน เขามาจากครอบครัวยากจนในชนบทของมณฑลหูหนาน และครอบครัวของเขาไม่สามารถให้การศึกษาในระบบแก่เขาได้ เขาเริ่มต้นเส้นทางปฏิวัติหลังจากล้างแค้นให้การเสียชีวิตของลุง การหลบหนีไปอยู่นอกกฎหมายทำให้เขาดึงดูดเหล่าผู้จงรักภักดีจำนวนหนึ่ง กลายเป็นกองทัพส่วนตัวเล็ก ๆ ของเขา ต่อมากองกำลังของเขาได้เข้าร่วมกับพรรคก๊กมินตั๋ง และได้เข้าร่วมในการกรีฑาทัพขึ้นเหนือ

หลังจากเจียง ไคเชกเริ่มปราบปรามคอมมิวนิสต์อย่างรุนแรง เขาได้ประท้วงคัดค้านก๊กมินตั๋งด้วยการวางแผนและก่อการกบฏที่เมืองหนานชาง แต่ประสบความล้มเหลว หลังจากหลบหนีออกมา เขาได้จัดตั้งโซเวียตในเขตชนบทหูหนาน (และต่อมาที่กุ้ยโจว) แต่ด้วยแรงกดดันจากนโยบายปิดล้อมของเจียง ไคเชก ในที่สุดเขาก็จำต้องทิ้งฐานทัพเหล่านั้น เขาเข้าร่วมการเดินทัพทางไกลในปี พ.ศ. 2478 ซึ่งช้ากว่ากองกำลังของเหมา เจ๋อตงและจู เต๋อ มากกว่าหนึ่งปี เขาได้พบกับกองกำลังที่นำโดยจาง กั๋วเทา ทว่าเขาไม่เห็นด้วยกับจางเกี่ยวกับยุทธศาสตร์ของกองทัพแดง เขาจึงนำกองกำลังของตนเองเข้าร่วมและสนับสนุนเหมา

หลังจากปักหลักและตั้งกองบัญชาการที่มณฑลฉ่านซี เขาได้นำกองกำลังทหารกองโจรในภาคตะวันตกเฉียงเหนือของจีน ทั้งในช่วงสงครามกลางเมืองจีนและสงครามจีน–ญี่ปุ่นครั้งที่สอง และประสบความสำเร็จในการขยายพื้นที่ภายใต้การควบคุมของคอมมิวนิสต์ ปลายปี พ.ศ. 2488 เขาได้บัญชาการกองกำลังทหารจำนวน 170,000 นาย ก่อนที่กองกำลังของเขาจะถูกวางให้อยู่ภายใต้การบังคับบัญชาของเผิง เต๋อหวย และเขาเองก็กลายเป็นรองผู้บัญชาการของเผิง ต่อมาในช่วงปลายคริสต์ทศวรรษ 1940 เขาถูกวางให้รับผิดชอบพื้นที่ภาคตะวันตกเฉียงใต้ของจีน และในช่วงคริสต์ทศวรรษ 1950 เขาได้ทำหน้าที่บริหารภูมิภาคนี้ในทั้งด้านพลเรือนและทหาร

หลังจากการก่อตั้งสาธารณรัฐประชาชนจีนในปี พ.ศ. 2492 เขาได้ดำรงตำแหน่งทางพลเรือนและทหารจำนวนมาก ในปี พ.ศ. 2498 เพื่อเป็นการยกย่องการสนับสนุนชัยชนะของพรรคคอมมิวนิสต์ในประเทศจีน เขาได้รับการแต่งตั้งเป็นหนึ่งในสิบจอมพลแรกของจีน และดำรงตำแหน่งรองนายกรัฐมนตรีของจีน ในปี พ.ศ. 2502 เขาไม่สนับสนุนความพยายามของเหมา เจ๋อตงที่จะกำจัดเผิง เต๋อหวย และพยายามที่จะฟื้นฟูเผิง หลังจากการปฏิวัติทางวัฒนธรรมเริ่มต้นขึ้นในปี พ.ศ. 2509 เขาก็เป็นหนึ่งในผู้นำกองทัพปลดปล่อยประชาชนกลุ่มแรกที่ถูกปลดจากตำแหน่ง เขาเสียชีวิตในปี พ.ศ. 2512 จากภาวะแทรกซ้อนของโรคเบาหวานที่ไม่ได้รับการรักษา
**เนลสัน วิลมาร์ท อัลดริช** (อังกฤษ: Nelson Wilmarth Aldrich; 6 พฤศจิกายน 1841 - 16 เมษายน 1915) เป็นนักการเมืองชาวอเมริกันที่มีชื่อเสียงและเป็นผู้นำพรรครีพับลิกันในวุฒิสภาสหรัฐ ซึ่งเขาเป็นสมาชิกวุฒิสภาจากรัฐโรดไอส์แลนด์ตั้งแต่ปี ค.ศ. 1881 ถึง ค.ศ. 1911 ในช่วงคริสต์ทศวรรษ 1890 เขาเป็น 1 ใน "บิ๊ก 4" คนสำคัญของพรรครีพับลิกันซึ่งเป็นผู้ควบคุมการตัดสินใจที่สำคัญของวุฒิสภาร่วมกับ Orville H. Platt, William B. Allison และ John Coit Spooner

เขาเกิดในฟอสเตอร์ รัฐโรดไอส์แลนด์ อัลดริชรับราชการในกองทัพสหภาพระหว่างสงครามกลางเมืองอเมริกา หลังสงคราม เขากลายเป็นหุ้นส่วนในบริษัทค้าส่งขนาดใหญ่และชนะการเลือกตั้งเป็นสมาชิกสภาผู้แทนราษฎรรัฐโรดไอส์แลนด์ เขาดำรงตำแหน่งเพียงวาระเดียวในสภาผู้แทนราษฎรสหรัฐก่อนที่จะชนะการเลือกตั้งวุฒิสภา ในวุฒิสภา เขาช่วยสร้างระบบภาษีที่ปกป้องโรงงานและฟาร์มของอเมริกาจากต่างประเทศ และเขายังเป็นผู้สนับสนุนกฎหมายภาษีศุลกากรเพย์น-อัลดริช เขายังช่วยให้วุฒิสภาอนุมัติสนธิสัญญาปารีส (ค.ศ. 1898) ซึ่งยุติสงครามสเปน–อเมริกา

อัลดริชนำเสนอ Aldrich-Vreeland Act ซึ่งจัดตั้งคณะกรรมการการเงินแห่งชาติเพื่อศึกษาสาเหตุของความตื่นตระหนกในปี ค.ศ. 1907 เขาทำหน้าที่เป็นประธานของคณะกรรมการชุดนั้น ซึ่งแผนอัลดริชเป็นพื้นฐานสำหรับการปฏิรูประบบการกำกับดูแลทางการเงิน แผนอัลดริชมีอิทธิพลอย่างมากต่อกฎหมายธนาคารกลาง ค.ศ. 1913 เพื่อจัดตั้งระบบธนาคารกลางสหรัฐ

อ้างอิง
-------

1. ↑  Lewis Gould, *The Most Exclusive Club: A History of the Modern United States Senate* (2009) pp 17–31
สำหรับภาพยนตร์ ดูที่ แผนมหาประลัยยึดเขย่าเมือง
รองผู้บังคับกองร้อย คือนายทหารยศร้อยเอก (นาวิกโยธินไทย-สหรัฐทั้งสามนายด้านขวา)
**รองผู้บังคับหน่วย** (อังกฤษ: second-in-command ย่อว่า **2i/c** หรือ **2IC**) เป็นชื่อที่ใช้แสดงถึงเจ้าของตำแหน่งที่มีอำนาจสูงสุดเป็นอันดับสองภายในองค์กร

การใช้งาน
---------

ในราชนาวี หรือราชนาวิกโยธิน รองผู้บังคับหน่วยคือรองผู้บัญชาการหน่วย ตั้งแต่ระดับกองพันหรือกรมลงมา คำศัพท์นี้ยังใช้ในกองทัพบกของเครือจักรภพและชาติอื่น ๆ อีกหลายแห่ง การเทียบระดับกับกองทัพบกสหรัฐคือรองผู้บังคับการ

รองผู้บังคับกองพันหรือกรมมักจะเรียกว่าพันตรี รองผู้บังคับกองร้อย กองพันทหารม้า หรือกองร้อยทหารปืนใหญ่ (ซึ่งเรียกว่าร้อยเอกกองร้อย) มักจะเป็นร้อยเอก (แม้ว่ากองร้อยทหารราบ รองผู้บังคับหน่วยมักจะเป็นร้อยโทจนกระทั่งหลังสงครามโลกครั้งที่สอง) รองผู้บังคับหมวดหรือรองผู้บังคับกองคือจ่าหมวดหรือจ่ากอง และรองผู้บังคับตอนมักจะเป็นสิบตรี

ในราชนาวีและกองทัพเรือในเครือจักรภพ รองผู้บังคับหน่วยเรือจะไม่คำนึงถึงยศ เรียกว่าร้อยโทหรือผู้บริหาร หรือรองผู้บังคับการ

การใช้งานอื่น
-------------

ในการใช้งานทั่วไป คำนี้หมายถึง *รอง (deputy)* ความหมายพื้นฐานคือ "คนที่เป็นผู้แบ่งเบาและช่วยเหลือผู้บังคับหน่วย"

อ้างอิง
-------

1. ↑  *Military Dictionary English-Thai 2015 for Joint Services | พจนานุกรมศัพท์ทหาร อังกฤษ-ไทย ฉบับใช้ร่วมสามเหล่าทัพ พ.ศ. 2558* (PDF). สถาบันวิชาการป้องกันประเทศ. 2015. คลังข้อมูลเก่าเก็บจากแหล่งเดิม (PDF)เมื่อ 2021-05-14. สืบค้นเมื่อ 2023-12-14.
2. ↑  *MEMORANDUM FOR RECORD \ SUBJECT: Executive Officer Standard Operating Procedures* (PDF), DEPARTMENT OF THE ARMY CHARLIE COMPANY, AVIATION SUPPORT BATTALION COMBAT AVIATION BRIGADE, INFANTRY DIVISION UNIT, APO AP, 2015-11-05, สืบค้นเมื่อ 2023-03-15
สำหรับวัดกลางแห่งอื่น ดูที่ วัดกลาง

**วัดกลาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนครไทย อำเภอนครไทย จังหวัดพิษณุโลก

วัดกลาง **วัดกลางศรีพุทธาราม** หรือ **วัดกลางนครไทย** เป็นวัดเก่าแก่ตั้งอยู่ใจกลางเมืองนครไทย หรือเมืองบางยางสมัยโบราณ สร้างในยุคพ่อขุนบางกลางหาวหรือพ่อขุนศรีอินทราทิตย์ ปฐมบรมกษัตริย์ไทยแห่งกรุงสุโขทัย สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1887 ได้รับพระราชทานวิสุงคามสีมาเมื่อ พ.ศ. 2400

อุโบสถเก่า สร้างตั้งแต่สมัยพ่อขุนบางกลางหาว มีใบเสมาทำด้วยศิลาทรายสีแดง ปัจจุบันทางวัดได้ปรับรูปแบบอุโบสถเสียใหม่ 

ปูชนียวัตถุที่สำคัญ ได้แก่ พระพุทธรูปขนาดใหญ่ 3 องค์ คือ พระพุทธรูปสำริดศิลปะสุโขทัย มีขนาดหน้าตักกว้าง 53 เซนติเมตร สูง 68 เซนติเมตร และพระพุทธรูปศิลานาคปรก ปางสมาธิศิลปะสมัยลพบุรี 2 องค์ องค์หนึ่งสร้างเสร็จแล้ว แต่มีส่วนชำรุดมีขนาดหน้าตักกว้าง 65 เซนติเมตร สูง 177 เซนติเมตร(เฉพาะองค์พระพุทธรูปสูง 1 เมตร) ส่วนอีกองค์หนึ่งอยู่ในสภาพเป็นโกลน จัดเป็นศิลปะลพบุรีมีอายุประมาณพุทธศตวรรษที่ 18–19 ซึ่งองค์ พระพุทธรูปมีรูปร่างหน้าตาเป็นแบบศิลปะท้องถิ่นมากกว่าจะเป็นของที่เคลื่อนย้ายมาจากที่อื่น ปัจจุบันพระพุทธรูปสำริดศิลปะสุโขทัยและพระพุทธรูปนาคปรกศิลปะลพบุรี (องค์สมบูรณ์) ได้ถูกโจรกรรมสูญหายไปแล้ว

นอกจากนี้ในวัดมีอนุสาวรีย์พ่อขุนบางกลางหาว และต้นจำปาขาว เชื่อว่าเป็นต้นไม้ศักดิ์สิทธิ์ อายุกว่า 700 ปี (ปลูกก่อนปี พ.ศ. 1806) สันนิษฐานว่าพ่อขุนบางกลางหาวทรงปลูกต้นจำปาต้นนี้ไว้ก่อนออกไปสู้รบกับขอมเพื่อตีเมืองสุโขทัยคืนมา พร้อมกันนั้นได้ตั้งสัตยาธิษฐานว่า ถ้าตีเมืองสุโขทัยได้สำเร็จ ขอให้ต้นจำปาเจริญงอกงามดีและออกดอกเป็นสีขาว ปัจจุบันจำปาขาวต้นนั้นมีขนาดลำต้นวัดโดยรอบประมาณ 3 เมตรเศษ สูงประมาณ 9–10 เมตร มีความเสื่อมโทรมไปตามกาลเวลา

อ้างอิง
-------

1. 1 2  "จำปาขาวของ "พ่อขุน"". กรุงเทพธุรกิจ.
2. ↑  "วัดกลาง". สำนักงานพระพุทธศาสนาแห่งชาติ.
3. ↑  "วัดกลางศรีพุทธาราม". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
4. ↑  "ฟื้นฟูต้นจำปาขาวอายุ 700 ปี วัดกลาง อ.นครไทย จ.พิษณุโลก". พิษณุโลกฮอตนิวส์.
"เพลง" เปลี่ยนทางมาที่นี่ สำหรับภาพยนตร์ ดูที่ ไอเลิฟยูเบบี (ภาพยนตร์)

**"แคนต์เทกมายอายส์ออฟยู"** (อังกฤษ: Can't Take My Eyes Off You) เป็นเพลงในปี ค.ศ. 1967 ของแฟรงกี วัลลี เป็นหนึ่งในเพลงที่ยิ่งใหญ่ที่สุดตลอดกาล ได้รับรางวัลแผ่นเสียงทองคำ จากอาร์ไอเอเอ และเข้าสู่อันดับสองบน*บิลบอร์ด* ฮอต 100 เป็นรองเพียงเพลง "วินดี" ของดิแอสโซซีเอชัน เพลงเขียนโดยบ็อบ คูรว์ และ บ็อบ เกาดิโอ เพื่อนร่วมวงของวัลลี ในวงดนตรี เดอะโฟร์ซีซัน "แคนต์เทกมายอายส์ออฟยู" กลายเป็นเพลงที่ยิ่งใหญ่มากที่สุดของวัลลีในฐานะศิลปินเดี่ยว เขายังมีเพลงฮิตตามมาในปี ค.ศ. 1974 กับเพลง "มายอายส์อะดอร์ยู" ซึ่งเปิดตัวที่อันดับที่ 1 บน*บิลบอร์ด* ฮอต 100

"แคนต์เทกมายอายส์ออฟยู" ถูกนำมาร้องใหม่มากมาย และติดชาร์ตอีกหลายแห่งในภูมิภาคต่าง ๆ เพลงดังกล่าวกลายเป็นเพลงประกอบหลักของภาพยนตร์และโทรทัศน์ในหลาย ๆ เรื่อง รวมถึงเป็นจุดเด่นที่เป็นส่วนหนึ่งในพล็อตภาพยนตร์ เช่น ตัวละครหลักนำมาร้องเพลงหรือนำมาเรียบเรียงใหม่ ในท่อนคอรัสของเพลงยังกลายเป็นฟุตบอลชานท์ยอดนิยม สำหรับสนับสนุนทีมฟุตบอลต่าง ๆ โดยการแทรกชื่อสโมสรหรือชื่อผู้เล่นที่กำลังได้รับความนิยมในขณะนั้นเป็นจังหวะเพลง (ตัวอย่างเช่น แฟน ๆ ของสโมสรฟุตบอลโรมาร้องว่า "ฟรันเชสโก ตอตตี, ลาลา, ลาลาลาลา!") ในเวอร์ชันของวัลลียังถูกนำมาใช้โดยองค์การนาซา ซึ่งเป็นเพลงปลุกนักบินอวกาศในภารกิจกระสวยอวกาศเอสทีเอส-126 เพื่อเฉลิมฉลองวันครบรอบแต่งงานของ คริสโตเฟอร์ เฟอร์กูสัน หนึ่งในลูกเรือของภารกิจ

อ้างอิง
-------

1. ↑  "Official Frankie Valli Site". คลังข้อมูลเก่าเก็บจากแหล่งเดิมเมื่อ 2021-03-21. สืบค้นเมื่อ 2017-11-25 … …. `{{cite web}}`: ตรวจสอบค่าวันที่ใน: `|accessdate=` (help)
2. ↑  "Billboard Hot 100". 1967-07-22. สืบค้นเมื่อ 2015-07-31.
3. ↑  Bronson, Fred. *The Billboard book of number 1 hits*. p. 398.
**วัดชนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาโละ อำเภอรือเสาะ จังหวัดนราธิวาส ที่ดินตั้งวัดมีเนื้อที่ 10 ไร่ 3 งาน 75 ตารางวา

วัดชนาราม เริ่มแรกมีฐานะเป็นที่พักสงฆ์ ได้รับอนุญาตให้สร้างขึ้นเมื่อวันที่ 25 กันยายน พ.ศ. 2523 โดยมีนายอนันต์ โยธาทิพย์ เป็นผู้ดำเนินการสร้างวัด กระทรวงศึกษาธิการประกาศตั้งเป็นวัดเมื่อวันที่ 24 พฤษภาคม พ.ศ. 2525 ในนาม **วัดบือแรง**
ได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556 ต่อมาเมื่อวันที่ 3 สิงหาคม พ.ศ. 2554 ได้เปลี่ยนเป็นชื่อเป็น "วัดชนาราม" เนื่องจากประชาชนและส่วนราชการเรียกขานกันมานาน

อาคารเสนาสนะประกอบด้วย ศาลาการเปรียญกว้าง 9 เมตร ยาว 15 เมตร โครงสร้างไม้ หอฉันกว้าง 8 เมตร ยาว 14 เมตร โครงสร้างไม้ กุฏิสงฆ์จำนวน 4 หลัง โครงสร้างไม้ และมีอาคารโรงงานศิลปาชีพพิเศษตั้งอยู่ภายในวัด

อ้างอิง
-------

1. ↑  "วัดชนาราม". สำนักงานพระพุทธศาสนาแห่งชาติ.
2. ↑  "ขอความเห็นชอบเปลี่ยนแปลงชื่อ วัดบือแรง เป็น "วัดชนาราม" จังหวัดนราธิวาส". มติมหาเถรสมาคม.
3. ↑  สมคิด ทองสิมา, บุญมา ศรีสุรเมธี, อรรจนีลดา วุฒิจันทร์. *ประวัติวัดทั่วราชอาณาจักรเล่ม 3* (1 ed.). กองพุทธศาสนสถาน สำนักงานพระพุทธศาสนาแห่งชาติ. p. 1020.`{{cite book}}`: CS1 maint: multiple names: authors list (ลิงก์)
**กาวเหลิ่ว** (เวียดนาม: *cao lầu*) เป็นอาหารท้องถิ่นประจำนครฮอยอัน จังหวัดกว๋างนาม ประเทศเวียดนาม ซึ่งประกอบด้วยเส้นก๋วยเตี๋ยว เนื้อหมู และผัก เส้นก๋วยเตี๋ยวที่ใช้ทำกาวเหลิ่วจะทำจากข้าวที่แช่ในน้ำด่างซึ่งจะทำให้ได้เนื้อสัมผัสและสีที่แตกต่างจากก๋วยเตี๋ยวแบบอื่น ๆ ในประเทศเวียดนาม แม้กระทั่งหมี่กว๋างซึ่งมาจากพื้นที่เดียวกัน

ส่วนผสม
-------

ส่วนผสมหลักในกาวเหลิ่วได้แก่เส้นก๋วยเตี๋ยว เนื้อสัตว์ ผัก ถั่วงอก และสมุนไพรต่าง ๆ และราดน้ำซุปพอขลุกขลิก เนื้อสัตว์ที่ใช้โดยทั่วไปจะเป็นเนื้อหมู ซึ่งอาจจะเป็นเนื้อหมูที่ปรุงสุกแล้วฉีกให้เป็นเส้นหรือหมูแดงที่ซอยเป็นชิ้นบาง แต่บางครั้งก็ใช้กุ้งแทนได้ เนื้อหมูที่ใช้ทำกาวเหลิ่วจะนำไปหมักกับผงเครื่องเทศห้าชนิด (โดยทั่วไปได้แก่โป๊ยกั้ก กานพลู อบเชยจีน ฮฺวาเจียว และยี่หร่าฝรั่ง) น้ำตาล เกลือ พริกไทยดำ กระเทียมบด และซีอิ๊วเพื่อให้ได้รสชาติคล้ายหมูแดง ส่วนกระดูกหมูจะนำไปต้มเป็นน้ำซุปรวมกับหอมใหญ่หรือหอมแดง

เส้นก๋วยเตี๋ยวที่ใช้ทำกาวเหลิ่วทำจากข้าวแช่ในน้ำด่าง ซึ่งจะทำให้เส้นก๋วยเตี๋ยวที่ได้เหนียวและเด้งกว่าเส้นก๋วยเตี๋ยวทั่วไป และมีสีน้ำตาลอมเทาหรือออกเหลืองแทนที่จะเป็นสีขาว ตำนานพื้นบ้านกล่าวว่าน้ำด่างที่ใช้ต้องทำจากขี้เถ้าของพืชบางชนิดที่ขึ้นบนหมู่เกาะจ่ามที่อยู่ใกล้เคียง และน้ำที่ใช้แช่ข้าวและต้มเส้นก๋วยเตี๋ยวต้องมาจากบ่อบ๊าเหล (*Bá Lễ*) ซึ่งเป็นบ่อน้ำโบราณในฮอยอัน ด้วยเหตุนี้จึงทำให้ไม่ค่อยพบกาวเหลิ่วขายนอกเขตนครฮอยอัน ข้าวที่แช่น้ำด่างแล้วจะนำไปทำเส้นก๋วยเตี๋ยวที่ยาวอย่างน้อย 10 เซนติเมตรและกว้างประมาณครึ่งเซนติเมตร แล้วจึงนำไปแช่น้ำต่อเป็นเวลาหลายชั่วโมง ล้าง และต้มให้ได้เนื้อสัมผัสตามต้องการ เส้นก๋วยเตี๋ยวดิบบางส่วนก็จะซอยเป็นท่อนสั้น ๆ แล้วนำไปทอดให้กรอบเพื่อโรยหน้าก๋วยเตี๋ยว

ผักที่นิยมใส่ในกาวเหลิ่วได้แก่ผักกาดหอม ถั่วงอก และสมุนไพรสดหลายชนิดเช่นมินต์ กุยช่าย เซาเตี๊ยโต ใบแมงลัก ผักแพว ผักชี และเซาฮุ้งหลูย เป็นต้น

ดูเพิ่ม
-------

* หมี่กว๋าง
* ก๋วยเตี๋ยว

อ้างอิง
-------

1. 1 2 3 4 5  Le, Helen (2017). *Simply Pho: A Complete Course in Preparing Authentic Vietnamese Meals at Home*. Race Point Publishing. pp. 130–131. ISBN 9780760359549. สืบค้นเมื่อ 2 April 2019.
2. ↑  Morgan, Jorj; Fazio, Susan. *Canvas and Cuisine: The Art of the Fresh Market*. Dorrance Publishing. p. 47. ISBN 9781480991248. สืบค้นเมื่อ 2 April 2019.
3. 1 2 3 4 5 6  Diệu, Hiền (13 March 2015). "Cao lầu Hội An đặc biệt thế nào?". Thanh Niên. สืบค้นเมื่อ 2 April 2019. (ในภาษาเวียดนาม)
4. ↑  Chinese Five Spice เก็บถาวร 2020-06-21 ที่ เวย์แบ็กแมชชีน at The Epicentre
5. 1 2 3  noodlepie: Cao lau เก็บถาวร กันยายน 28, 2007 ที่ เวย์แบ็กแมชชีน
6. ↑  Di, Vỹ (19 September 2017). "Quán ăn mang tên giếng cổ hút khách hơn 20 năm tại Hội An". VNExpress. สืบค้นเมื่อ 2 April 2019. (ในภาษาเวียดนาม)
**อินทสโร ภิกขุ หรือ หลวงปู่ไข่ อินทสโร** วัดบพิตรพิมุขวรวิหาร (เชิงเลน) (5 มิถุนายน พ.ศ. 2402 — 16 มกราคม พ.ศ. 2475) เป็นพระคณาจารย์ผู้เปี่ยมด้วยพุทธาคม มีความสามารถสูงในทางวิปัสสนากรรมฐานเจริญพระกรรมฐานเป็นอารมณ์จนสามารถรู้เห็นเหตุการณ์ได้ล่วงหน้าและท่านสามารถล่วงรู้เหตุการณ์ได้ล่วงหน้าและท่านยังมีชื่อเสียงทางเทศนามหาชาติ นอกจากนี้ ท่านยังมีความสามารถทางแพทย์แผนโบราณได้อีกด้วย ศิษย์ของท่านมีทั้งไทย จีน และแขกซิกซ์เวลาเจ็บไข้ได้ป่วยมักจะมาหาท่านให้ช่วยรักษา ซึ่งท่านก็จะช่วยรักษาทุกครั้ง ไม่เคยแบ่งแยกชาติ ศาสนา เชื้อตระกูล จิตใจของท่านใสบริสุทธิ์ วัตถุมงคลของท่านที่มีชื่อเสียงและได้รับความนิยมมากในวงการพระเครื่องก็คือ พระอรหันต์กลีบบัว พระปิดตาคลุกรัก และเหรียญรูปเหมือน

ประวัติ
-------

หลวงปู่ไข่ ท่านเป็นบุตรของนายกล่อม และ นางบัว จันทร์สัมฤทธิ์ เกิดที่ตำบลท่าไข่ อำเภอเมือง จังหวัดฉะเชิงเทรา เมื่อวันอาทิตย์ที่ 5 มิถุนายน พ.ศ. 2402 อุปสมบทเมื่อปี พ.ศ. 2422 ที่วัดลัดด่าน อำเภอแม่กลอง จังหวัดสมุทรสงคราม โดยมีพระสนิทสมณคุณ (เนตร) เจ้าอาวาสวัดบ้านแหลม จังหวัดสมุทรสงคราม เป็นพระอุปัชฌาย์ พระอาจารย์เอี่ยม วัดลัดด่าน เป็นพระกรรมวาจาจารย์ พระอาจารย์ภู่ วัดบางกะพ้อม เป็นพระอนุสาวนาจารย์  ท่านเป็นพระปฏิบัติสมถกรรมฐาน ซึ่งโบราณเรียกว่าพระรุกขมูล คือท่องจาริกไปอาศัยตามโคนไม้ในป่า มุ่งแสวงหาความหลุดพ้นท่านมีอุปนิสัยพูดน้อย เคร่งขรึม รักสันโดษ เคร่งครัดในพระธรรมวินัย ประพฤติตนตามพุทธบัญญัติทุกประการ  เมื่อมีเวลาว่างท่านก็จะสร้างพระเครื่องตะกรุด ธง และเหรียญออกแจกจ่ายแก่บรรดาลูกศิษย์ ท่านได้มาจำพรรษาอยู่ที่กรุงเทพ ณ วัดเชิงเลน (วัดบพิตรพิมุขวรวิหาร) ได้ทำการสอนพระกรรมฐานแก่บรรพชิตและฆราวาส ช่วยอนุเคราะห์แก่ผู้ที่เจ็บไข้ได้ทุกข์ บริจาคทรัพย์ส่วนตัวของท่าน ให้ และชักชวนสานุศิษย์มาร่วมทำบุญกับท่าน เช่น การสร้างพระพุทธปฏิมากร และบูรณะซ่อมแซมพระพุทธรูปของเก่าที่ชำรุดหักพังให้ดีขึ้นมาก สร้างพระไตรปิฎกโดยท่านลงมือจารใบลาน ด้วยตนเองด้วย ให้ช่างทำขึ้นบ้าง ครั้นถึงวันที่ 16 มกราคม พ.ศ. 2475 ก็ถึงแก่มรณภาพ สิริรวมอายุได้ 72 ปี พรรษา 52 พรรษา

อ้างอิง
-------

1. ↑   หนังสือรวมสุดยอดพระคณาจารย์ทั้งหมด 180 พระองค์
2. 1 2  "ประวัติหลวงปู่ไข่ วัดเชิงเลน". คลังข้อมูลเก่าเก็บจากแหล่งเดิมเมื่อ 2011-10-11. สืบค้นเมื่อ 2011-10-08.
3. 1 2   หลวงปู่ไข่ อินทสโร พระเครื่อง
เทวรูปอัฐโลกบาล พุทธศตวรรษที่สิบเอ็ด -สิบสอง ณ โบราณสถานถ้ำพาถามี รัฐกรณาฏกะ ประเทศอินเดีย
**อัฐโลกบาล** (อังกฤษ: Guardians of the directions; สันสกฤต: दिक्पाल) ตามจักรวาลวิทยาในศาสนาพราหมณ์ คือ เทพผู้รักษาทิศ ทั้ง 8 ทิศ มีเทพหรือเทวดาผู้รักษาที่ประจำทิศหลักทั้ง 4 ทิศ คือ เทพผู้รักษาทิศอุดรหรือทิศเหนือ เทพผู้รักษาทิศบูรพาหรือทิศตะวันออก เทพผู้รักษาทิศทักษิณหรือทิศใต้ และเทพผู้รักษาทิศประจิมหรือทิศตะวันตก และประจำทิศรอง ซึ่งเป็นทิศย่อยหรือทิศเฉียง อีก 4 ทิศ คือ เทพผู้รักษาทิศอีสานหรือทิศตะวันออกเฉียงเหนือ เทพผู้รักษาทิศอาคเนย์หรือทิศตะวันออกเฉียงใต้ เทพผู้รักษาทิศหรดีหรือทิศตะวันตกเฉียงใต้ เทพผู้รักษาทิศพายัพหรือทิศตะวันตกเฉียงเหนือ ซึ่งเทพผู้รักษาทิศทั้ง แปดทิศรวมกันว่า "อัฐโลกบาล" โดยในศาสนาฮินดู เรียกท้าวโลกบาลว่า**ทิกบาล** (ผู้รักษาทิศ) มี 8 องค์ คือ

รายพระนาม
---------

| รูป | ทิศ | โลกบาล | เทพชายา | ในคติศาสนาพุทธ | เทพพาหนะ |
| --- | --- | --- | --- | --- | --- |
|  | ทิศเหนือ | ท้าวกุเวร | พระนางภัทรา | ท้าวเวสวัณ | ม้า |
|  | ทิศใต้ | พระยม | พระนางธูโมรณา | ท้าววิรุฬหก | ควาย |
|  | ทิศตะวันออก | พระอินทร์ | พระอินทราณี | ท้าวธตรฐ | ช้างเอราวัณ |
|  | ทิศตะวันตก | พระพิรุณ | พระนางวารุณี | ท้าววิรูปักษ์ | มกรนาค |
|  | ทิศตะวันออกเฉียงเหนือ | พระอีสาณ | พระอิศวรี |  | โคนนทิ |
|  | ทิศตะวันออกเฉียงใต้ | พระอัคนี | พระนางสวาหา |  | แกะแพะ |
|  | ทิศตะวันตกเฉียงเหนือ | พระพาย | พระนางสวาตี |  | กวาง |
|  | ทิศตะวันตกเฉียงใต้ | พระนิรฤติ | พระนิรฤติเทวี |  | อมนุษย์ |
|

ดูเพิ่ม
-------

* โลกบาล
* จตุโลกบาล

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **อัฐโลกบาล**
"**เดอะมอนสเตอร์**" (อังกฤษ: The Monster) เป็นเพลงของนักร้องแร็ปชาวอเมริกัน เอ็มมิเน็ม ร้องรับเชิญโดยนักร้องชาวบาร์บาโดส รีแอนนา จากสตูดิโออัลบั้มลำดับที่แปด *เดอะมาร์แชลมาเธอส์ แอลพี 2* (2013) เพลงแต่งโดยเอ็มมิเน็ม จอน เบลเลียน และเบเบ เรกซา ผลิตโดยฟรีเควนซี "เดอะมอนสเตอร์" เป็นการร่วมมือครั้งที่สี่ระหว่างเอ็มมิเน็ม กับรีแอนนา ตามหลังเพลง "เลิฟเดอะเวย์ยูลาย" เพลงภาคต่อ เลิฟเดอะเวย์ยูลาย (พาร์ตทู) (2010) และ "นัมบ์" (2012) เพลง "เดอะมอนสเตอร์" ออกจำหน่ายวันที่ 29 ตุลาคม ค.ศ. 2013 เป็นซิงเกิลที่สี่ของอัลบั้ม เนื้อร้องนำเสนอรีแอนนากำลังรับมือกับปีศาจภายในตัวเธอ ขณะที่เอ็มมิเน็มครุ่นคิดถึงผลกระทบด้านลบที่มาจากชื่อเสียงของเขาเอง

เมื่อออกจะหน่ายเพลงออกไป เพลงได้รับคำวิจารณ์ด้านบวก โดยเปรียบเทียบกับเพลง "เลิฟเดอะเวย์ยูลาย" "เดอะมอนสเตอร์" ประสบความสำเร็จในชาร์ตเพลงทั่วโลก ขึ้นอันดับหนึ่งใน 12 ประเทศ เช่น ออสเตรเลีย แคนาดา ฝรั่งเศส ไอร์แลนด์ นิวซีแลนด์ สวิตเซอร์แลนด์ สหราชอาณาจักร และชาร์ตบิลบอร์ดฮอต 100 ของสหรัฐอเมริกา เป็นเพลงอันดับหนึ่งเพลงแรกของชาร์ตฮอตอาร์แอนด์บี/ฮิปฮอปซองส์ของสหรัฐฯ ด้วย และขึ้นสิบอันดับแรกในออสเตรีย เบลเยียม อิตาลี และสเปน

มิวสิกวิดีโอกำกับโดยผู้ผลิตภาพยนตร์ ริช ลี วิดีโอนำเสนอรีแอนนารับบทเป็นนักบำบัดของเอ็มมิเน็ม ขณะที่แสดงวิดีโอเก่า ๆ ของเอ็มมิเน็ม วิดีโอเก่า ๆ ได้แก่เพลง "มายเนมอิส" "ลูสยัวร์เซลฟ์" "3 เอ.เอ็ม." "เดอะเวย์ไอแอม" และมีภาพการแสดงเพลง "สแตน" ของเอลตัน จอห์น ในงานประกาศรางวัลแกรมมีปี ค.ศ. 2001 ด้วย วิดีโอได้รับการตอบรับที่ดีและได้เข้าชิงหลายรางวัล เอ็มมิเน็มและรีแอนนาแสดงเพลงสดในงานประกาศรางวัลเอ็มทีวีมูฟวีอะวอดส์ 2014

อ้างอิง
-------

1. ↑  "Eminem And Rihanna To Perform 'Monster' At 2014 MTV Movie Awards". MTV. 2014-04-08. สืบค้นเมื่อ 2014-07-18.
"**เบบี้**" เป็นเพลงที่ร้องโดยศิลปินชาวแคนาดา จัสติน บีเบอร์ เพลงนี้เป็นเพลงครึ่งของอัลบั้มบีเบอร์ *มายเวิลด์ 2.0* เพลงนี้แต่งโดยบีเบอร์ ร่วมกับ ทริกกี้ สตีวาสตร์ และดิดรีม ทั้งสองเคยร่วมแต่งเพลงของบีเบอร์ เช่น เพลงวัน ทาม (One Time) และเพลงนี้เป็นเพลงแนวอาร์แอนด์บีร่วมสมัย แร็ปโดย ลูดาคริส

เพลงนี้ให้ดาวน์โหลดทางดิจิทัลเมื่อวันที่ 18 มกราคม พ.ศ. 2553 และเปิดเพลงอย่างเป็นทางการที่ เมนสตีรม์ และสถานีวิทยุริสแมกกี้ เมื่อวันที่ 26 มกราคม พ.ศ. 2553 เป็นเพลง uptempo R&B ผสมผสานกับ แดนซ์ป็อป และ ฮิปฮอป ซึ่งได้รับอิทธิพลมาจากเพลงแนวดูวอป เพลงนี้ได้รับคำวิจารณ์ในทางที่ดีในเรื่องของตัวเพลงและการประสานเสียง ซึ่งลูดาคริสก็ได้รับการยกย่องว่าเป็นผู้ตีความหมายของเพลงได้

เพลงนี้ถือว่าประสบผลสำเร็จอย่างมากเนื่องจากติด 1 ในมาแรงของประเทศฝรั่งเศสกับสกอตแลนด์ และยังติดท็อป 10 ในประเทศสหราชอาณาจักร, แคนาดา, สหรัฐ, ออสเตรเลีย, นอร์เวย์, ญี่ปุ่น, ไอซ์แลนด์, ฮังการี, เบลเยียม (แฟลนเดอส์), สโลวาเกีย และนิวซีแลนด์ ในเดือนพฤษภาคม พ.ศ. 2556 มียอดขายเพลงนี้ถึง 3.9 ล้านครั้งในประเทศสหรัฐ ถึงอย่างไรก็ตามเพลงนี้ในยูทูบได้อยู่ในอับดับ 2 ของหัวข้อในยูทูบว่า วิดีโอที่มียอดผู้ชมไม่ชอบสูงสุดในยูทูบ โดยมีคนกดดิสไลก์ในยูทูปถึง 12 ล้านครั้ง

อ้างอิง
-------

1. ↑  Rosen, Jody. "My World 2.0 by Justin Bieber". *Rolling Stone*. คลังข้อมูลเก่าเก็บจากแหล่งเดิมเมื่อ June 23, 2010. สืบค้นเมื่อ 2010-06-24.
2. ↑  Glenn Peoples (May 17, 2013). "Justin Bieber's 'Baby' With New Streaming Data Beats Out Elton John For RIAA's Top Platinum Single of All Time". *Billboard*. สืบค้นเมื่อ May 17, 2013.
3. ↑  "Youtube Most Disliked Videos". YouTube. คลังข้อมูลเก่าเก็บจากแหล่งเดิมเมื่อ 2014-08-16. สืบค้นเมื่อ July 29, 2014.

แหล่งข้อมูลอื่น
---------------

* เนื้อเพลงเต็มของเพลงนี้ ที่เมโทรลิริกส์
"**เบสต์เดส์ออฟยัวร์ไลฟ์**" (อังกฤษ: Best Days of Your Life) เป็นเพลงที่แต่งและขับร้องโดยศิลปินคันทรีชาวอเมริกัน เคลลี พิกเลอร์ โดยมีเทย์เลอร์ สวิฟต์ ร่วมแต่งด้วย เพลงออกจำหน่ายในวันที่ 1 ธันวาคม ค.ศ. 2008 เป็นซิงเกิลที่สองจากอัลบั้มชื่อเดียวกับเธอ สวิฟต์ร้องประสานเบื้องหลังในเพลง เพลงเล่าเกี่ยวกับการถูกคนรักเก่าหลอกลวงและเปลี่ยนไปคบหาคนใหม่จนมีครอบครัว หวังว่าพวกเขามีชีวิตใหม่ที่ดี แต่กล่าวว่าผู้หญิงคนใหม่นั้นไม่อาจดีกว่าคนก่อน ๆ ได้

เพลงได้รับคำวิจารณ์ที่ไม่ดีจากนักวิจารณ์ ซึ่งตำหนิเนื้อเพลงและทำนองที่ไม่น่าสนใจ แต่เพลง "เบสต์เดส์ออฟยัวร์ไลฟ์" ขึ้นถึงอันดับ 9 บนชาร์ต*บิลบอร์ด*ฮอตคันทรีซองส์ เป็นเพลงที่ติดชาร์ตสูงที่สุดของพิกเลอร์จนถึงปี ค.ศ. 2015 เพลงติดอันดับ 46 บนชาร์ต*บิลบอร์ด*ฮอต 100 ได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกา (RIAA) และขายได้ 1,133,000 หน่วยในสหรัฐ นับถึงเดือนมิถุนายน ค.ศ. 2010 เพลงติดชาร์ตในประเทศแคนาดา ในอันดับที่ 99 บนชาร์ตแคนาเดียนฮอต 100

มิวสิกวิดีโอกำกับโดยโรแมน ไวต์ แสดงคนรักเก่าของพิกเลอร์กำลังมีความทุกข์กับคนรักใหม่ และคิดถึงเวลาที่อยู่กับพิกเลอร์แทน พิกเลอร์แสดงเพลงครั้งแรกในวันที่ 12 พฤศจิกายน ค.ศ. 2008 ที่งานประกาศรางวัลซีเอ็มเออะวอดส์ 2008 เธอแสดงในรายการ*อเมริกันไอดอล* *ดิเอลเลนดีเจเนอเรสโชว์* และงานประกาศรางวัลซีเอ็มทีมิวสิกอะวอดส์ 2009 ด้วย

อ้างอิง
-------

1. ↑  Vena, Jocelyn (April 9, 2009). "Kellie Pickler Has Her 'Best Days' Thanks To Taylor Swift". *MTV*. Viacom. สืบค้นเมื่อ March 14, 2014.
**ดาโต๊ะปังกาลัน หรือ ดาตูปังกาลัน** (มลายู: Datok Pengkalan or Datu Pengkalan) เป็นเจ้าเมืองปัตตานีในช่วงปี พ.ศ. 2334-2352 โดยดำรงตำแหน่งเป็นรายาองค์ที่ 2 ในฐานะประมุขสูงสุดแห่งเมืองปัตตานี.

ในปี พ.ศ. 2328 ปัตตานีได้ตกเป็นประเทศราชของสยาม ต่อมาพระบาทสมเด็จพระพุทธยอดฟ้าจุฬาโลกมหาราช ทรงแต่งตั้งเติงกูลามีเด็น เป็นเจ้าเมืองปกครองปัตตานี ครั้นถึงปี พ.ศ.2332 เติงกูลามีเด็นคิดกู้เอกราชปาตานีจากสยามโดยได้ส่งศาสน์ให้พระเจ้าองเชียงสือ กษัตริย์แห่งอันนาม(เวียดนามในปัจจุบัน)ให้ยกทัพตีกรุงเทพทางทิศตะวันออก ส่วนท่านเองจะยกทัพตีกรุงเทพทางทิศใต้ แต่พระเจ้าองเชียงสือได้นำเรื่องดังกล่าวกราบทูลพระบาทสมเด็จพระพุทธยอดฟ้าฯ จึงส่งพระยากลาโหมราชเสนาลงมาปราบ ในที่สุดเติงกูลามีเด็นเสียชีวิตลงในการปราบครั้งนั้น ต่อมาได้แต่งตั้ง **"ดาโต๊ะปังกาลัน"** ปกครองปัตตานีแทน พร้อมทั้งแต่งตั้ง (ขวัญซ้าย) ไปเป็นผู้ตรวจการสอดส่องดูแลการปกครองของดาโต๊ะปังกาลัน

"ทางการไทยมองว่าการที่เติงกูลามีเด็นเลือกติดต่อพระเจ้าองเชียงสือ เป็นเพราะตระกูลผู้ปกครองปัตตานีมีความสัมพันธ์ใกล้ชิดกับราชวงศ์ที่ปกครองจามปาซึ่งเป็นส่วนหนึ่งของเวียดนาม"

หลักฐานไทยระบุเกี่ยวกับดาโต๊ะปังกาลันว่า "มีสติปัญญาและมีอำนาจมากเมืองใกล้เคียงก็คร้ามกลัวอยู่" และทางมลายูระบุว่า "ดาโต๊ะปังกาลัน" เป็นหลานของ(วันฟากิฮ์ อาลี มหารายาเลลา หรือ นิอาลี) ซึ่งเป็นโอรสในสุลต่านอับดุลฮามิดชาร์ หรือ นิมุสตอฟา ดาตูยามู-จามปา และได้รับแต่งตั้งเป็นแม่ทัพใหญ่ปัตตานีในสมัยรายาอูงู นับว่าเป็นสายตระกูลเจ้านายมลายูที่ได้กำเนิดเป็นดาตูปกครองเมืองต่างๆเช่น ปกครองจามปา(เวียดนาม) ดาตูยามู(ยะหริ่ง) ดาตูปูยุด และดาตูกลันตัน นอกจากนั้นดาโต๊ะปังกาลันยังเป็นบุตรเขยของดาโต๊ะกรือเซะ ดาโต๊ะปังกาลันจึงมีฐานอำนาจที่เข้มแข็ง

ภายใต้การปกครองของดาโต๊ะปังกาลัน เมืองปัตตานีมีความสงบระดับหนึ่ง แต่ยังเกิดความขัดแย้งทางการปกครองระหว่างเจ้าเมืองมลายูและข้าราชการสยามขึ้นบ่อยครั้ง จนในปี พ.ศ.2351 ดาโต๊ะปังกาลันและวงศ์พระญาติซึ่งเป็นเจ้าเมืองในการปกครองปัตตานี ผู้นำในท้องถิ่นใกล้เคียงรวมทั้งชาวปัตตานี ร่วมกันยกกำลังเข้าโจมตีข้าราชการสยามที่ปกครองอยู่จนต้องหนีไปสงขลา กองทัพจากนครศรีธรรมราชและสงขลากำลังไปถึงปัตตานี แต่ไม่สามารถเอาชนะได้ จนกระทั้งกองทัพจากกรุงเทพ นำโดยเจ้าพระยาพลเทพออกไปช่วย ในที่สุดปัตตานียอมแพ้อย่างสิ้นเชิง ส่วนดาโต๊ะปังกาลันก็เสียชีวิตระหว่างการสู้รบ

อ้างอิง
-------

1. ↑  ความสัมพันธ์สยาม-ปัตตานี จากธนบุรีสู่รัตนโกสินทร์[*ลิงก์เสีย*] (PDF).P3–5.
ภาพถ่ายอาคารรัฐสภาสหรัฐอเมริกา ฝั่งตะวันออก ในปี ค.ศ.2013
ภาพถ่ายอาคารรัฐสภาสหรัฐอเมริกา เวลาค่ำ ในปี ค.ศ.2013
**อาคารรัฐสภาสหรัฐอเมริกา** (อังกฤษ: United States Capitol) เป็นอาคารรัฐสภาแห่งสหรัฐอเมริกา ตั้งอยู่ ณ กรุงวอชิงตัน ดีซี สหรัฐอเมริกา และถือเป็นสัญลักษณ์ของ กรุงวอชิงตัน ดีซี ออกแบบโดย วิลเลียม ทอร์นตัน เริ่มก่อสร้างเมื่อ 18 กันยายน ค.ศ. 1793 สร้างเสร็จในปี ค.ศ. 1800 ใช้เวลาสร้าง 6 ปี ตัวอาคารมีลักษณะก่อด้วยหินอ่อนสีขาว เป็นอาคาร 5 ชั้น มีโดมสูง 268 ฟุต ยาว 750 ฟุต กว้าง 375 ฟุต ภายในตกแต่งด้วยหินอ่อนและแกะสลักลวดลายเสาแบบกรีก มีภาพสีน้ำมันที่เป็นสถาปัตยกรรมที่สวยงาม อาคารรัฐสภาสหรัฐอเมริกานี้ เป็นต้นแบบในการสร้างอาคารของรัฐบาล เช่น ทำเนียบขาว ศาล ฯลฯ โดยมีลักษณะเป็นหินอ่อนสีขาวสไตล์นีโอคลาสสิค ทางฝั่งตะวันออกและฝั่งตะวันตกมีลักษณะที่แตกต่างกันไปตามชื่อเรียก แต่ในส่วนของฝั่งตะวันออกจะใช้ในการรับรองผู้เยี่ยมเยียนและบุคคลสำคัญระดับประเทศเท่านั้น

อาคารรัฐสภาสหรัฐอเมริกาตั้งอยู่ทางตะวันออกของอนุสาวรีย์วอชิงตัน และถือเป็นอาคารรัฐสภาที่มีความสวยงามเป็นอันดับ 1 ของโลก

ในปี ค.ศ. 2014 มีการปรับปรุงในส่วนของโดม ซึ่งมีการเปลี่ยนแปลงโดยเราสามารถสังเกตเห็นนั่งร้านภายนอก สำหรับโครงการฟื้นฟู กำหนดแล้วเสร็จในช่วงต้นปี ค.ศ. 2017 ล่าสุด
**ทะเลสาบอี้นเล่** (พม่า: အင်းလေးကန်, ออกเสียง: [ʔɪ́ɰ̃.lé kàɰ̃]) หรือไทใหญ่เรียกว่า **หนองอางเล** เป็นทะเลสาบน้ำจืด ตั้งอยู่ในบริเวณภูเขาชานในรัฐชาน ห่างจากเมืองตองจีประมาณ 25 กิโลเมตร ในประเทศพม่า เป็นทะเลสาบที่ใหญ่เป็นอันดับสองของพม่ามีพื้นที่ประมาณ 44.9 ตารางไมล์ (116 ตารางกิโลเมตร) ตั้งอยู่ที่ระดับความสูง 2,900 ฟุต (880 เมตร) ในช่วงฤดูแล้งความลึกของน้ำเฉลี่ยอยู่ที่ 7 ฟุต (2.1 เมตร) โดยมีจุดที่ลึกที่สุดคือ 12 ฟุต (3.7 เมตร) แต่ในช่วงฤดูฝนสามารถเพิ่มขึ้นได้กว่า 5 ฟุต (1.5 เมตร)

แม้ว่าทะเลสาบจะไม่ใหญ่มากนักแต่ก็มีสัตว์สายพันธุ์เฉพาะถิ่น หอยทากกว่า 20 สายพันธุ์ และปลา 9 ชนิดพบว่าไม่มีที่ไหนในโลก บางส่วนของสัตว์เฉพาะถิ่นเหล่านี้ เช่น ปลาซิวซอ-บว่า ปลาซิวกาแล็กซี มีความสำคัญในเชิงพาณิชย์เล็กน้อยสำหรับการค้าให้แก่พิพิธภัณฑ์สัตว์น้ำ และมีนกนางนวลหัวสีน้ำตาลและสีดำอพยพกว่า 20,000 ตัวในเดือนพฤศจิกายน ธันวาคมและมกราคม

ทะเลสาบแห่งนี้เป็นที่อยู่อาศัยของกลุ่มชนที่เรียกตนเองว่า ชาวอี้นต้า (Intha) ชนเผ่านี้อาศัยอยู่รอบทะเลสาบอี้นเล่มานานนับร้อยปีแล้ว โดยใช้ชีวิตอยู่ท่ามกลางการทำการเกษตรบนเกาะวัชพืชที่พวกเขาสร้างขึ้นมาเองกลางลำน้ำในทะเลสาบ

ในเดือนมิถุนายน พ.ศ. 2558 ได้กลายเป็นสถานที่แห่งแรกของพม่าในเขตสงวนชีวมณฑลโลก เป็นหนึ่งใน 20 แห่งที่เพิ่มขึ้นจากการประชุมครั้งที่ 27 ของยูเนสโก ในโครงการมนุษย์และชีวมณฑล (MAB) และคณะกรรมการประสานงานนานาชาติ (ICC)

* 
* 
*

อ้างอิง
-------

1. ↑  "Inlay Lake Ramsar Site". *Ramsar Sites Information Service*. สืบค้นเมื่อ 10 September 2018.
2. ↑  จิตร ภูมิศักดิ์. *ความเป็นมาของคำสยาม, ไทย ลาว และขอม และลักษณะทางสังคมของชื่อชนชาติ*. พิมพ์ครั้งที่ 6. กรุงเทพฯ : ชนนิยม, 2556, หน้า 173
3. ↑   Page 16 Col 1
4. ↑  Aye Sapay Phyu. "Inle Lake joins UN list of biosphere sites". *mmtimes.com/*. คลังข้อมูลเก่าเก็บจากแหล่งเดิมเมื่อ 2017-08-19. สืบค้นเมื่อ 19 June 2015.
5. ↑  "Inle Lake designated biosphere reserve". *nationmultimedia.com/*. คลังข้อมูลเก่าเก็บจากแหล่งเดิมเมื่อ 2018-09-10. สืบค้นเมื่อ 19 June 2015.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ทะเลสาบอี้นเล่**

วิกิท่องเที่ยว มีคำแนะนำการท่องเที่ยวสำหรับ ***Inle Lake***

* Inle lake tourism
* Large scale manufacture of Shan tofu at Inle Lake video
* Inle Lake moving postcards เก็บถาวร 2014-07-14 ที่ เวย์แบ็กแมชชีน
* Inle Lake in Photos เก็บถาวร 2014-09-03 ที่ เวย์แบ็กแมชชีน
**สาวจอมจุ้นกับหนุ่มอินดี้** (เกาหลี: 매리는 외박중) (อังกฤษ : Mary Stayed Out All Night) เป็นซีรีส์เกาหลี ซึ่งออกอากาศที่สถานีโทรทัศน์ KBS2 ประเทศเกาหลี ออกอากาศระหว่าง วันที่ 8 พศจิกายน 2553 ถึง 28 ธันวาคม 2553 และเริ่มออกอากาศที่ประเทศฟิลิปปินส์และประเทศจีน วันที่ 23 มิถุนายน 2554

เรื่องย่อ
---------

ซีรีส์เกาหลี Mary Stayed Out All Night เป็นเรื่องราว วีแมรี่ หญิงสาวน่ารักบริสุทธิ์ เธอเป็นคนที่เปี่ยมล้นไปด้วยพลังเหมือนกับแม่ที่เสียไป และมีความดื้อรั้นเหมือนพ่อ เด็กสาวที่อยู่กับพ่อที่ติดหนี้จนต้องโดนยึดของในบ้านแทบหมดสิ้น 
พ่อก็ต้องอยู่แบบหลบๆซ่อนๆ จากเจ้าหนี้ขาโหด ปล่อยให้ลูกสาวต้องอยู่บ้านอันว่างเปล่าโดยลำพัง 
จนกระทั่งเพื่อนสาวของวีแมรี่ได้ชวนวีแมรี่ไปเที่ยวและให้ขับรถให้จนเกิดอุบัติเหตุชนคังมูคยอล 
นักร้องวงอินดี้ แต่ด้วยกลัวว่านักร้องหนุ่มจะเอาเรื่องภายหลังเรื่องชนแล้วหนีจึงวางแผนให้คังมูคยอลเซ็นชื่อให้ 
เพื่อเอาไปทำเป็นเอกสารสัญญา คังมูคยอลรู้ทัน วีแมรี่จึงตามไปทุกหนแห่ง และร่วมดื่มกับคังมูคยอลเพื่อหวังว่านักร้องอินดี้ขวัญใจสาวเกาหลีจะเมาและยอมเซ็นสัญญาให้ง่ายๆ แต่สุดท้ายเมากันทั้งคู่ กลับไปนอนอยู่ที่บ้านของวีแมรี่ด้วยกันตอนไหนก็ยังงงๆ ทางด้านพ่อของวีแมรี่ไปเจอรุ่นพี่ที่จากกัน 20 ปี ไปเป็นเศรษฐีที่ญี่ปุ่น หวังให้ลูกชายแต่งงานกับวีแมรี่เพื่อผลทางด้านธุรกิจ 
พ่อกลับมาบอกข่าวลูกสาวที่บ้าน แต่วีแมรี่กลับอยู่บ้านกับนักร้องหนุ่มผมยาวหน้าสวย วีแมรี่บอกพ่อว่าเป็นแฟนเพราะไม่อยากแต่งงานกับเศรษฐีหนุ่ม 
เรื่องช่างวุ่นวายกลายเป็น หนึ่งสาว สองเจ้าบ่าว ที่มีสัญญาต่อกัน 100 วัน ผลัดกันอยู่กับวีแมรี่เด็กน่ารักเนื้อหอม มีหนุ่มรูปงามมารุมตอมเพื่อแต่งงานถึงสองคน

ผู้กำกับการแสดง
---------------

* Hong Suk Goo (홍석구)

ตัวละครหลัก
-----------

* มุน กึนยอง แสดงเป็น วีแมรี่
* จาง กึนซอก แสดงเป็น คังมูคยอล
* คิม แจอุก แสดงเป็น บุนจังอิน
* คิม ฮโยจิน แสดงเป็น ซอจุน
* ปาค จุนกู แสดงเป็น จังซุค
* ปาค แซงมุน แสดงเป็น วีแดฮาน
* ลี อายอน แสดงเป็น แคมซอยอน

อ้างอิง
-------


* ซีรีส์เกาหลี Mary Stayed Out All Night เก็บถาวร 2011-10-24 ที่ เวย์แบ็กแมชชีน
ลูกเจี๊ยบออกมาจากไข่
ทวิบทเหตุภาค**ไก่หรือไข่**โดยทั่วไปถามว่า "ไก่หรือไข่ อะไรเกิดก่อน" ทวิบทดังกล่าวเกิดจากข้อสังเกตว่าไก่ทุกตัวฟักจากไข่ และไข่ไก่ทุกฟองนั้นมาจากแม่ไก่ "ไก่และไข่" เป็นคุณศัพท์อุปลักษณ์อธิบายสถานการณ์ซึ่งไม่กระจ่างว่าเหตุการณ์ใดในสองเหตุการณ์ควรถือเป็นเหตุ และเหตุการณ์ใดควรถือเป็นผล หรือเพื่อแสดงสถานการณ์การถอยหลังแบบไม่สิ้นสุด พลูตาร์กตั้งคำถามนี้เป็นประเด็นปรัชญาในความเรียง "The Symposiacs" ของเขาซึ่งเขียนเมื่อศตวรรษที่ 1 ก่อนคริสตกาล

ในวิชาวิวัฒนาการได้ให้คำตอบว่าไข่เกิดก่อนไก่ เพราะไก่จะต้องเกิดมาจากบรรพบุรุษที่ไม่ใช่ไก่แล้ววางไข่ออกมาเกิดเป็นไก่ดำของคนดำ

ปฏิทรรศน์โบราณ
--------------

คำถามนี้แสดงปฏิทรรศน์พื้นบ้านโบราณซึ่งกล่าวถึงปัญหาของจุดกำเนิดและปฐมเหตุ คำถามนี้ตั้งหลักการที่ดูบีบบังคับสองหลัก คือว่า ไก่ทุกตัวฟักจากไข่และไข่ไก่ทุกฟองมาจากแม่ไก่ ในแบบที่หมายความว่า ไม่มีจุดเริ่มต้นใดเป็นไปได้ อาริสโตเติล เขียนในศตวรรษที่ 4 ก่อนคริสตกาล อธิบายปัญหาดังกล่าวว่า "ไม่อาจมีไข่ใบแรกที่ให้กำเนิดนก หรือจะไม่มีนกตัวแรกซึ่งให้กำเนิดไข่ เพราะนกมาจากไข่" เขาสรุปว่าดังนี้เป็นลำดับอนันต์ซึ่งไม่มีจุดเริ่มต้นแท้จริง พลูตาร์ก ซึ่งเขียนในสี่ศตวรรษให้หลัง เจาะจงเน้นคำถามนี้โดยอาศัยบน "ปัญหายิ่งใหญ่และหนักมาก (ว่าโลกมีจุดกำเนิดหรือไม่)" ในคริสต์ศตวรรษที่ 5 มาโครเบียสเขียนว่าแม้ปัญหาดังกล่าวดูเล็กน้อย แต่มัน "ควรถือเป็นปัญหาสำคัญ"

จวบจน ค.ศ. 1600 ปัญหาที่รู้จักกันดีนี้ดูเหมือนถือว่ายุติแล้วในโลกคริสต์ศาสนิกชน โดยอาศัยนิยายกำเนิดของคัมภีร์ไบเบิล ในการอธิบายการรังสรรค์สัตว์ ทำให้ไก่ตัวแรกไม่ได้เกิดจากไข่ ทว่า นักปรัชญายุคภูมิธรรมสมัยหลังเริ่มตั้งคำถามคำตอบนี้

อ้างอิง
-------

1. ↑  Plutarch of Chaeronea. *The Symposiacs* Question III.  เก็บถาวร 2015-09-10 ที่ เวย์แบ็กแมชชีน.
2. ↑  O'Brien, Carl Séan (2015). *The Demiurge in Ancient Thought*. Cambridge, England: Cambridge University Press. p. 106. ISBN 978-1-107-07536-8.
3. 1 2  Sorensen, Roy (2003). *A Brief History of the Paradox: Philosophy and the Labyrinths of the Mind*. Oxford: Oxford University Press. pp. 4–11.
4. 1 2  Fabry, Merrill (2016-09-21). "Now You Know: Which Came First, the Chicken or the Egg?". *Time Magazine*. สืบค้นเมื่อ 2017-07-11.